钦定古今图书集成/明伦汇编/氏族典/第523卷 > 薛一鹗
## 钦定古今图书集成/明伦汇编/氏族典/第523卷 > 薛一鹗

按《保定府志》：一鹗，字百当，定兴人。性浩落，如天风海
涛，有不平事，则奋髯直视，意态可畏。倅黄州荆藩宫
姬衅，姤以鸩世子，诬姬周将兴大狱。鹗谛其事曰：“茗
碗之果无异色，奚鸩也？”拂衣出。承奉者以国母旨止
之，不可，周诬以雪。陟牧兰州。州有兵民争田至三十
年难解者，鹗履亩清察，而定州人感恩至，语辄泣下。
丙子城溃，怒眦不屈，被难。